L 321/36 Jurnalul Oficial al Uniunii Europene 8.12.2009 I (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 26 noiembrie 2009 privind poziția care urmează a fi adoptată de Comunitatea Europeană referitor la renegocierea acordului monetar cu Cetatea Vaticanului (2009/895/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 111 alineatul (3), având în vedere recomandarea Comisiei, după consultarea Băncii Centrale Europene, întrucât: (1) De la data introducerii monedei euro, Comunitatea deţine competența în materie de chestiuni monetare și de curs de schimb. (2)  Consiliul urmează să stabilească aranjamentele pentru negocierea și încheierea acordurilor privind chestiunile monetare şi de regim valutar. (3 La data de 29 decembrie 2000, Republica Italiană a încheiat, în numele Comunității, un acord monetar cu Cetatea Vaticanului. (4)  În concluziile sale din 10 februarie 2009, Consiliul a invitat Comisia să revizuiască funcţionarea aranja- mentelor monetare existente și să ia în considerare posibile creşteri ale plafoanelor la emisiunile de monedă. (5) Comisia a concluzionat în Comunicarea privind func- ționarea acordurilor monetare cu Monaco, San Marino şi Vatican că acordul monetar cu Cetatea Vaticanului, în forma actuală, trebuie modificat în vederea asigurării unei abordări mai coerente a relațiilor dintre Comunitate şi țările care au semnat un acord monetar. (6)  Prin urmare, acordul monetar cu Cetatea Vaticanului trebuie renegociat cât de curând posibil pentru ca noul regim să intre în vigoare la 1 ianuarie 2010, împreună cu noile reguli privind modalitățile de introducere a monedelor euro, stabilite prin Recomandarea Comisiei din 19 decembrie 2008 privind normele comune pentru fața națională și emisiunile de monedă euro pentru circulație (!), aprobată de Consiliu în concluziile sale din 10 februarie 2009, ADOPTĂ PREZENTA DECIZIE: Articolul 1 Republica Italiană informează Cetatea Vaticanului în privința necesității modificării acordului monetar existent  între Republica Italiană, în numele Comunității Europene, şi Cetatea Vaticanului (denumit în continuare „acordul”), în cel mai scurt timp, şi își exprimă disponibilitatea pentru renegocierea preve- derilor pertinente ale acordului. () JO L 9, 14.1.2009, p. 52.